जादुको ढुंगा

Lavina Mahbubani

रिङ्कीलार्इ आफ्ना जेठा दाजुकाे हस्तलेखन धेरै राम्रो लाग्छ । उसले विशेष प्रकारकाे चमकदार मसीभएको कलमले लेख्छ ।

एक दिन दाइ घरमा नभएकाे बेला रिङ्कीले दाइको कलम खाेजिन् । उनले दाइको दराजकाे घर्रा खाेलिन् ।

किताबहरू बाहिर जाअो ! स्टाप्लर बाहिर जा ! धातुकाे स्केल तिमी पनि बाहिर जाऊ !

घर्राकाे फेदमा रिंकिले उसकाे विशेष कलम भेट्टार्इन् । तर के हाे त्याे ? अनाैठाे कालाे टुक्रा अड्किरहेकाे थियाे ।

रिङ्की रिङ्कीले कलम र कालो टुक्रा छुट्याइन्। त्यसपछि .... ट्याप्प ! बाेतलकाे बिर्काे उछिट्टिएर टुक्रामा टाँसियाे । रिङ्की ज्यादै खुसी भएर खित्खिताइन् । के वस्तुहरू टुक्रामा जादुजस्तै टाँसिन्छन् र ?

के स्टिच पनि त्याे टुक्रामा टाँसिन्छ ? प्लाक्क ! अँ त, याे त टाँसिन्छ । के भुत्ले बिरालाे यसमा टाँसिन्छ ? अहँ । टाँसिदैन

के धातुकाे स्केल पनि यसमा टाँसिन्छ त ? ट्याप्प ! हाे, टाँसिन्छ ।

के खैराे जटा भएकाे नरिवल पनि यसमा टाँसिन्छ त ? अहँ , टाँसिदैन ।

जट्टा भएकाे नरिवलले रिङ्कीकाे नाकमा कुत्कुतायो। हाछ्यु ! चर्काेसँग उनले हाछ्यु गरिन् । कलम उनकाे हातबाट उछिट्टिएर खाटमुनि हरायाे । रिङ्की चिन्तित भइन्। दाइ पनि छिट्टै फर्किनेवाला हुनुहुन्थ्यो ।

उनले हात खाटमुनि छिरार्इन् । ला ! उनी कलमसम्म पुग्न सकिनन् ।

उनले स्केलले त्याे कलम निकाल्न खोजिन् । ला ! कलम त झन पर धकेलियो । कलम खाटमुनिबाट निकाल्ने केही उपाय भएको भए ।

अचानक, रिङ्कीलार्इ जुक्ति अायाे । उत्तम जुक्ति !

रिङ्कीले अघि भेट्टाएको कालाे टुक्रा स्केलकाे नजिकै ल्याइन् । ट्याप्प । टाँस्सियाे । त्याे स्केल खाटमुनि छिराएर हात तन्काइन् । अझै तन्काइन् ।

ट्याप्प टाँस्सियाे । अनुमान गर त, टुक्रासँग के टाँस्सियाे ?

छिटाे ! छिटाे ! दाइ छिट्टै घर फर्किन सक्नुहुन्छ । उनले एकैचोटिमा कलम र कालाे टुक्रा, किताबहरू, स्टापलर र धातुकाे स्केल उठाइन् । अनि रिङ्कीले दराज बन्द गरिन्

ठ्याक्क त्यही बेला ढोका खोलेको आवाज उनले सुनिन् । "रिङ्की, नरिवल किन भुइँमा छ ?" दाइले सोध्नुभयो ।

चमत्कारिक टुक्राकाे रहस्य: याे कथामा भएकाे चमत्कारिक टुक्रा चुम्बक हाे । चुम्बक धेरै अाकारमा हुन्छन् । ती गाेलाकार, अायातकार, वर्गाकार र यु अाकारमा हुन्छन् । चुम्बक सबै चीजहरूसँग टाँसिदैन । चुम्बक विशेष प्रकारकाे तत्वहरू भएकाे वस्तुहरुसँग मात्र टाँसिन्छ । त्यस्ता विशेष प्रकारका तत्वहरू भएका चीजहरू जस्तै फलाम, निकेल, स्टिल र काेबाल्टमा चुम्बक टाँसिन्छ ।

तिमीलार्इ यी वस्तुहरू मध्ये कुन चाँहि चुम्बकसित टाँसिन्छ जस्ताे लाग्छ ?

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story The Magic Block, author: Lavina Mahbubani. . illustrator: Rohit Karandadi. Published by Pratham Books, https://storyweaver.org.in/stories/26650-the-magic-block © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: manjeeta gurung and Yadab Chandra Niraula